Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 4. § (2) bekezdésében biztosított jogkörére, valamint a jogalkotásról szóló 1987. évi XI. törvény 45. § (1) bekezdésének
Paragraph Index: 1305

4. § (2) bekezdésében biztosított jogkörére, valamint a jogalkotásról szóló 1987. évi XI. törvény 45. § (1) bekezdésének előírására: — elemezze a Polgári perrendtartásról szóló 1952. évi III. törvény XXIII. fejezetében foglalt rendelkezések 1999. évi hatályosulását, különös tekintettel arra, hogy ezek az új előírások kellően biztosítják-e a diszkriminatív munkáltatói magatartásokkal szembeni bírósági jogorvoslat igénybevételének lehetőségét; — a hatásvizsgálat tapasztalatairól 2000. január 31-i határidővel tájékoztassa a nemzeti és etnikai kisebbségi jogok országgyűlési biztosát; — az Országos Igazságszolgáltatási Tanács tagjaként fontolja meg, illetve saját hatáskörében kezdeményezze a foglalkoztatási diszkriminációra vonatkozó bírósági statisztikai adatok célirányos gyűjtését és feldolgozását. A beszámoló elkészítésének idején még nem ismeretes előttünk a tárca álláspontja a módosított ajánlásról, ám erre a következő éves jelentésben — remélhetőleg akkor már a hatásvizsgálat tapasztalatainak birtokában — vissza kívánunk térni. 4.2.5. Szakmai vitánk a Belügyminisztériummal Tekintettel arra a szociológiai tényre, amit a vizsgálat is megerősített, hogy a munkaügyi igazgatás szervei között nem megfelelő az információcsere, illetőleg arra, hogy a munkaügyi központok — jóllehet tudnak az általuk kiközvetített munkavállalók hátrányos megkülönböztetéséről — az ilyen eseteket nem jelzik a munkaügyi felügyelőségeknek, vagyis nem tesznek szabálysértési feljelentést, ezért megfogalmaztunk egy, a szabálysértési eljárást érintő javaslatot is.21 Úgy gondoltuk ugyanis, hogy a szabálysértésekről szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes